Hvannrókhttp://www. hvannrok. fo http://www. hvannrok. fo/2017/04/29/ur-myndasavninum-god-saltfiskaminni-a-vestaru-bryggju/#respondSat, 29 Apr 2017 08: 30: 47 + 0000 http://www. hvannrok. fo/? p = 20711Havnartrolarin Fiskanes landar til Bacalao. Nógvar hendur til arbeiðis, og brúk var eisini fyri ungdómum at landa trolaran. Í lastini var allur fiskur tikin upp við hond, og elspøl vóru brúkt at hiva kurvarnar úr lastini. (Mynd Lossingarmenn í Havn) Vit ungu í 1960-árunum høvdu ikki trupulleikar at forvinna okkum nakrar krónur í summarfrítíðini. Boð vóru mangan eftir okkum, og tað ráddi jú um at útvega sær pening at brúka á ólavsøku. Nógvar hendur vóru til arbeiðis, tá trolarar landaðu saltfisk á Vestaru bryggju, tí mest sum alt arbeiðið var gjørt við handamegin. Saltfiskurin skuldi takast upp við hond í lastini og fyllast í kurvar fyri síðani at hivast upp á bryggjuna. Haldi meg ikki hava arbeitt í lastini, men vit koyrdu vognarnar, sum vit síggja á myndini. Á hvørjum vogni stóðu tríggjar kurvar. Havi magan hugsað, at hetta kundi vera lønandi vinna hjá Bacalao, tí heilt nógv fólk vóru til arbeiðis, og harvið nógvar vikulønir gjaldast landarum. Minnist eisini allar kvinnurnar, sum vaskaðu saltfiskin at gera kláran at turka í serligu turkirúmum á næstu hædd. Vit ungu vóru dagliga niðri á Vesturu bryggju, tí har var altíð so nógv spennandi at síggja. Nógv virksemi. Onkuntíð lossaðu vit eisini tunnustavar til tunnivirkið oftast úr skipinum Hólmi. Tunnuvirkið helt til í Saltsøluni. Vit fylgdu eisini við, hvussu nógv ymsu trolararnir fiskaðu, og Fiskanes fiskaði væl. Síggi fyri mær Hans Paula Johannessen skipara og seinni stjóra á Saltsøluni ganga á bryggjuni. Hans Pauli hoyrdist, har hann var. Vart tú fjúrtan/fimtan ára gamal, fekst tú hálva arbeiðsmannaløn. (Vagnur)]]> http://www. hvannrok. fo/2017/04/29/ur-myndasavninum-god-saltfiskaminni-a-vestaru-bryggju/feed/0Úr myndasavninum–Tá Sundabáturin brotnaði í óndnarveðri í 2008 http://www. hvannrok. fo/2017/04/28/ur-myndasavninum-sundabaturin-brotnadi-i-ondnarvedri-i-2008/http://www. hvannrok. fo/2017/04/28/ur-myndasavninum-sundabaturin-brotnadi-i-ondnarvedri-i-2008/#respondFri, 28 Apr 2017 06: 14: 09 + 0000 http://www. hvannrok. fo/? p = 9661Tríggir bátar brotnaðu í ódnini í 2008. Ódnarveðrið í 2008 gjørdist kostnaðarmikið fyri Norðdepils-Hvannsunds Róðrarfelag, tí 10-mannafarið Norðingur og gamla 5-mannafarið Ritan fóru í knús og kundu ikki umvælast. Nýggi Sundabáturin, sum ikki var spoytaður, var eisini so mikið illa farin, at ikki var vist, um báturin gjørdist aftur. Greinina skrivaði eg á heimasíðuni www. drekin. fo í 2008. Bæði veggir og tak brotnaðu í neystinum. Myndirnar fekk eg sendandi frá Hjalmari Zachariassen. Hjalmar sigur, at tryggingin nú fer at sýna bátarnar, men tó er endaliga greitt, at 10-mannafarið Norðingur og gamla 5-mannafarið Ritan eru í knúsi og verða ikki umvældir. Niclas í Koltri, smíðaði bátarnar. Stuðlafelagið í bygdunum eigur neystið, sum fór í ódnini. Nýggi Sundabáturin stóð eisini í neystinum, og hevur Sundabáturin fingið minsta skaðan, tó er stór riva ígjøgnum allan bátin, og báturin er vorðin skeivur. 27. novembur í 2007 hevði www. drekin. fo samrøðu við Martin Simonsen formann í felagnum, og segði hann millum annað: 10-mannafarið Norðingur og 5-mannafarið Ritan brotnaðu. Partur av veggi liggur í bátinum. Vit hava ikki góðar umstøður at venja uppi á landi, men nú ætla vit at byggja nýtt neyst. Tað er lovað felagnum, at tað kemur á fíggjarlógina hjá kommununi í 2008, og økið til nýggja neystið leiga vit frá kommununi, so vit vóna, at gongd kemur í at byggja felagnum nýtt neyst. Betongstykkir bróta Norðing. –Tá ið vit ikki hava umstøður uppi á landi, so mugu vit hava góðar umstøður á sjónum. Vit fingu Sundabátin í 2003, og báturin er longu so mikið nógv slitin, at vit vilja útvega rógvarum nýggjan bát. Og tað verður ein nýggjur Sundabátur, sum rør í 2008 og vónandi við bæði kvinnum og monnum. –5-mannafarið Ritan var mannað við kvinnum í summar, men í 2008 verður Sundabáturin óivað eisini mannaður við kvinnum. Eisini rokna vit við, at dreingir aftur rógva við Rituni, so støðan í løtuni er bara góð, segði Martin Simonsen í stuttari viðmerking við undirritaða í 2007. Stórur missur hjá Norðdepils-Hvannasunds Róðrarfelag. Nú eru tey noydd at brúka núverandi Sundabát eina tíð aftrat, og er báturin mannaður við bæði monnum og kvinnum. Vónandi eydnast felagnum at byggja nýtt neyst, skrivaði eg í 2008. (Vagnur)]]> http://www. hvannrok. fo/2017/04/28/ur-myndasavninum-sundabaturin-brotnadi-i-ondnarvedri-i-2008/feed/0Havi altíð trivist heilt væl við sjóvarmálan og millum róðrarfólkhttp://www. hvannrok. fo/2017/04/27/havi-altid-trivist-heilt-vael-vid-sjovarmalan- og -millum-rodrarfolk/http://www. hvannrok. fo/2017/04/27/havi-altid-trivist-heilt-vael-vid-sjovarmalan- og -millum-rodrarfolk/#respondThu, 27 Apr 2017 11: 22: 51 + 0000 http://www. hvannrok. fo/? p = 20683Í meira enn hálvthundrað ár havi eg verið knýttur at hondbóltinum. Spælt sjálvur, vant lið, verið formaður í felag og i hallarnevnd, og havi útvegað stórar upphæddir til felagsskapin. Nógv eru góðu hondbóltsminnini. Eitt er hondbóltur, annað er kappróður, sum situr ógvuliga djúpt í sálargongini. Plagi at siga, at eg trívist allar best niðri við sjóvarmálan og millum róðrarfólk. Tí haldi eg fram at geva mítt íkast til kappróður. Gleði meg hvørt ár til róðrarárið, og serliga hevur mín áhugi verið hvørt vár, hvørjir bátar eru við í kappingini. Eg gleðist, tá eg hoyri, at tað eydnast at manna nógvar bátar kring landið, og alt talar fyri, at nógvar manningar eru við í summar. Uttan eldsálir ber ikki til, og hesi orð eru bara á vísa á, hvussu stórt arbeiði er at fyrireika eitt ódnartak, sum tað flaggdagin. Hugo Joensen var startdómarin flaggdagin, og hann kláraði uppgávuna til fulnar. (Mynd Vagnur) Stóra arbeiðið í Havn er sleppa fram at róðrarøkinum, har stóri viðspælarin er Mest og Havnarskrivstovan. Skip mugu flytast, og uttan vælvild frá Mest, hevði slett ikki borið til. Sum skrivaði í gjár, so veit eg, stjóranum dámar hetta einki, men hesuferð tóku nøkur starvsfólk hjá Mest um endan og fluttu skipini. Havnarskrivstovan yppar bara øks og spælir fríspæl. Hetta er alt annað enn gott. Maðurin í miðjuni eitur Magni Nielsen, og tað er hann, sum í nógv ár hevur lagt út ólavsøkustartin og snikkað til startin til ódnartøkini. Hinir báðir eru Ólavur Dag Thomsen og Búi Brattaberg. (Mynd Vagnur) Tað vóru Teitur Samuelsen og Fróði Magnussen, sum komu fyrst við snarróðrinum, har róð var av Molanum og inn í Vágsbotn. Teinurin var 470 metrar, men teir máttu gevast við snarróðrinum, tí farmaskip lógu altíð við Molan. Mær dámdi serliga væl snarróðurin, tí tað riggaði so væl, tá bátarnir róðu inn í Vágsbotn. Gomul minni komu fram, tá vit sum ung stóð spent inni í Vágsbotni og fylgdi ólavsøkuróðrunum. Róð var tá av Gulanum og undir Argjalandi og inn í Vágsbotn. Tá róðu 10-mannaførini 2000 metrar, 8-mannaførini og 6-mannaførini 1500 metrar og minni bátastøddirnar 1000 metrar. Flaggdagin vóru Hallgrím Hansen frá RSF og Ragnar Thomsen frá HR í málbilinum. Teitur og Fróðu hildu, at vit máttu finna upp á átak til tess at leingja um róðrarárið, har bátar bara kappast tveir mánaðir um árið. Tí komu teir fyrst við snarróðrinum og síðani ódnartøkunum. Trý ódnartøk fyri FM-róðrarnar og trý ódnartøk eftir ólavsøku. Haldi, at rógvarum dáma væl ódnartøkini, men tú kundi yngst, at fleiri bátar vóru við. Ljósagrønu bátarnir úr Fuglafirði og svart/hvítu bátarnir úr Vági og eingir gulir bátar vóru tildømis ikki við flaggdagin. Hoyrdi, at gentumanning úr Vestmanna var komin til Havnar at rógva ódnartøk, men tær fingu ongan at koyra bátin til Havnar. Eg øtaðist, tá eg hoyrdi hetta, má eg siga. Her síggja vit Jón Johansen og Magna Nielsen. Jón hevur verið dómari í RSF í fleiri ár. (Mynd Vagnur) Nú bíða vit spent at frætta, hvørjar manningar vit síggja í FM-róðrunum komandi. Veit um fýra 10-mannafør. Klaksvíking, Drekan Reyða, Ormin og Havnarbátin. Spell at tildømis Eysturoyingur ikki er við. Haldi við vist, at 8-mannaførini vera fimm ella seks bátar, meðan tildømis dreingjabátarnir uttan iva vera kanska tólv bátar ella fleiri. Haldi tað stendur væl til við 5-mannaførum við kvinnum, men verri er við 6-mannaførum við kvinnum. Barnamanningarnar vóru uttan iva eins nógvar og seinasta ár. Annika V. Dalsgarð forkvinna í Róðrarsambandinum var eisini til arbeiðis flaggdagin. (Mynd Vagnur) Tú hevur altíð ymsar vónir til róðrarárið, og mín stóra vón er, at FM-róðrarnir fara rættvíst fram í summar. Í fjør vóru fleiri mistøk, og tað heilt stóra mistakið var, tá 10-mannaførini Drekin Reyði og Havnarbáturin lógu tvørir í Vestmanna, tá startskotið brast. Hetta er ótilgevuligt og má ikki endurtaka seg. Eg veit, at rógvarar vóru rasandi og keddir sum ongantíði áður. Róðrarsambandið má ikki lata óroyndar startdómarar sleppa fram at startrevolvaranum. Við vón um væl avgreidd ódnartøk og FM-róðrar í summar. (Mynd Vagnur) Kristin Michelsen borgarstjórin á Tvøroyari var komin til Havnar at fylgja Firvaldi. Hinir eru Linn Mohr Augustinussen frá Frobiar Sóknar Róðrarfelag og Olaf Vesturgarð, sum rør við Havnarbátinum. (Mynd Vagnur) Bjarti Mohr er formaður í Havnar Róðrarfelag, og tað er hann, sum má“ berjast” við Mest til tess at fáa flutt skipini. (Mynd Vagnur) Manningin á Klaksvíking fær sær góðan bita eftir ódnartøkini. Manningin er væl fyri. (Mynd Vagnur) Teitur Samuelsen er ein av høvuðsfyrireikarunum av ódnartøkunum. (Mynd Vagnur) Fróði Magnussen í miðjuni er ein av høvuðsfyrireikarunum av ódnartøkunum. Hinir báðir eru Heri Jakobsen og Kristin Michelsen, sum hava døtur við Firvaldi. (Mynd Vagnur) Trygvi Johansen er royndur dómari í RSF. Til høgru Poul Jón Æðustein fyrrverandi nevndarlimur í Róðrarsambandinum. Teir høvdu eisini leita sær oman á Vestaru bryggju flaggdagin. (Mynd Vagnur)]]> http://www. hvannrok. fo/2017/04/27/havi-altid-trivist-heilt-vael-vid-sjovarmalan- og -millum-rodrarfolk/feed/0Væl fyriskipað“ køld” ódnartøk flaggdagin á Vestaruvághttp://www. hvannrok. fo/2017/04/26/vael-fyriskipad-kold-odnartok-flaggdagin-a-vestaruvag/Fjallatindarnir vóru hvítir flaggdagin, tá fyrstu ódnartøkini á árinum vóru rógvin. Sjálvt um kalt var í luftini, høvdu nógv fólk leitað sær oman á Vestaru bryggju. Høvuðsfyrireikararnir Teitur Samuelsen og Fróði Magnussen vóru har, Magni Nielsen stóð sum altíð fyri startinum, Hugo Joensen var startdómari, og í málbilinum vóru fólk frá Róðrarsambandinum og Havnar róðrarfelag. Forkvinnan í RSF var eisini har. Ódnartøkini vóru seinkað nakrar minuttir, tí bátar komu norður við Smyrli, men tá fyrsta skotið brast, gekk væl at avgreiða allar róðrarnar. Og tú fekst nakrar ábendingar um róðrarárið 2017, sjálvt um fleiri bátar ikki vóru við. Vit gleða okkum til næstu ódnartøkini og FM-róðrarnar í summar. Her liggja seks 5-mannafør við startin. Nærmast Sílið, Jallurin, Ingibjørg, Pílur, Firvaldur og Fípan Fagra. (Mynd Vagnur) Vøkur sjón at síggja tær seks dreingjamanningarnar spenna seg út flaggdagin. Fípan fagra var stinnast. (Mynd Vagnur) Ein av fyrireikarunum segði mær, at veðrið í apríl mánað ger eisini av, hvussu nógvir bátar meldað til fyrstu ódnartøkini. Og veðrið í apríl mánað hevur ikki verið av tí besta at flota bát, og serliga ávirkar hetta ungar manningar. Eg havi altíð hildið, at manningar fáa góða venjing at vera við í ódnartøkum. Eitt er at fáa gott úrslit, annað er, at tú fært eisini venjing at leggja bátin til start, merkir spenningin, og fær roynt ymist í víðari í venjingini, sjálvt um teinurin er stuttur. Manningar fáa jú tríggjar møguleikar sama dag. 5-mannfør gentur: Nærmast Blikur, síðani Firvaldur, Báran og Pílur. (Mynd Vagnur) Firvaldur heldur fram, har hann slepti í fjør. (Mynd Vagnur) Munurin millum FM-róðrarnar og ódnartøkini eru startirnir. Tá bátarnir í ódnartøkum hava fingið í startin og liggja beint, sigur startdómarin, at um tretivu sekund brestur startskotið. Tá komið er til tíggju sekund fyri start, telur startdómarin niður til null, og tá skjýtur hann. Alt gekk væl og eingin bátur hekk fastur. Áhugavert at síggja ódnartøkini, men tú sást eisini, at summar manningar í løtuni er betri fyri enn aðrar. Ja, so eru eisini nakrar ungdómsmanningar við fyri fyrstu ferð. Árnfirðingur (nærmast) og Miðvingur liggja klárir við startin. (Mynd Vagnur) Árnfirðingur hevði munin á Miðvingi. (Mynd Vagnur) Skal eg nevna nakrar manningar úr rúgvuni, so gjørdi mær greitt, at vit skulu rokna við Klaksvíkingi í summar, tí manningin er væl fyri og rør heilt væl. Drekin reyði var eisini har, men umborð er mestsum nýggj manning. Genturnar umborð á Firvaldi, sum hevur somu manning um í fjør, halda fram, har tær sleptu í fjør, tí genturnar eru sterkar og rógva væl. Sá eisini, at kvinnurnar umborð á Jallinum eru væl fyri, og tað sama 6-mannafarið Hvessingur við monnum og kvnnurnar umborð Sølmundi. Og nýggja 5-mannfarið Ingibjørg hjá Havnar róðrarfelag vann bæði við gentum og dreingjum, og so var hugaligt at síggja 8-mannaførini Árnfirðing og Miðving. Barnamanning dreingir: Nærmast Falkur og síðani Ingibjørg. (Mynd Vagnur) Ingibjørg hevði munin á Falki. (Mynd Vagnur) Sum eg var fegin at síggja heili seks dreingjamanningar við startin, og vit kunnu vænta okkum nógvar dreingjamanningar í summar. Bátarnir vóru javnir, men Fípan Fagra hevði munin og sýntist at vera væl fyri. Tó skal nevnast, at fleiri dreingjamanningar hava verið fáar dagar í bátinum, so tá bátarnar skulu rógva fult mál, og allar manningarnar hava vant meira, so kann myndin broytast. Her síggja vit longst frá 6-mannafarið Páll Fanga, og síðani manningina á Sølmundi í lándum Jarnbardi. (Mynd Vagnur) Mest og Tórshavnar Havn mugu verið við í ódnartøkunum Klaksvíkingur og Drekin Reyði bíða eftir startskotinum. (Mynd Vagnur) Altíð hugaligt og spennandi at síggja 10-mannaførini. Klaksvíkingur hevði munin flaggdagin. (Mynd Vagnur) Tað var um reppið, at ódnartøkini flaggdagin vóru avlýst, tí trupulleikin var at fáa flutt nøkur skip. Men hetta eydnaðist í sístu løtu við stórari vælvild frá arbeiðsfólki hjá Mest. Tøkk skulu teir hava fyri tað. Men eg kann gerast argur at hoyra, at Havnarmeistarin ikki gevur eina hjálpandi hond til ódnartøkini. Tríggjar vikur fyri ódnartøkini fáa Mest og Havnarskrivstovan at vita, nær ódnartøkini vera. Havnarskrivstovan spælir fríspæl og sigur, at skulu skip flytast, so mugu tit tosa við Mest og eigaran av skipunum. Hetta er ov ússaligt. 5-mannfør kvinnur. Nærmast Jallurin, síðani Drekin og Teistin. (Mynd Vagnur) Jallurin nærmast sýnist at vera væl fyri, síðani Drekin og Teistin. (Mynd Vagnur) Nú skulu vit minnast til, at Mest og Havnarmeistarin eiga ikki Vestaruvág, og sjálvandi skal vera pláss fyri tveimum kappróðrum á Havnarvág tvær ferðir um árið. Á ólavsøku og flaggdagin. Skal hetta eydnast til fulnar, so má Mest og Havnarskrivstovan vera partur í tiltakinum. Alt her í lívinum snýr seg ikki bara um pening og harvið stóran vinning, og vilja Mest og Havnarskrivstovan ikki“ spæla” við, so skulu boðini koma frá borgarstjóranum. 5-mannaførini barnaróður Tekla og Ingibjørg við startin. (Mynd Vagnur) Pílur barnamaning við startin. (Mynd Vagnur) Ingibjørg fremst síðani Tekla og Pílur. (Mynd Vagnur) Kann nevna, at eitt árið vildi Havnarskrivstovan ikki biðja Mortan Johannessen flyta Enniberg, sum lá við bryggju, har mállinjan er. Fyrireiikararnir ringdu so til Mortan sjálvan, og Mortan flutti sjálvur Enniberg við hjálp frá tíggju monnum frá Havnar Róðrarfelag. í hesum døgum hoyra vit mangan um orðini søgulig rættindi. Kappróður hevur so sanniliga søgulig rættindi á Havnarvág, tí tey róðu longu kapp seinast í 1800 talinum langt áðrenn Mest og Havnarskrivstovan vóru til. Tó skal sigast, at við vælvild frá Mest, hevði slett ikki borið til at avgreitt ódnartøkini. Men eg veit, at stjóranum dámar hetta ikki væl. Kann leggja aftrat, at svimjihylurin í Gundadali verður stongdur fyri almennari svimjing, tá svimjikappingar eru, og miðbýurin stongdur fyri ferðslu, tá flaggdagsrenning, stór tónleikatiltøk og marathon renning verður fyriskipað. Sjálvandi skal pláss vera fyri slíkum í býnum, og pláss skal sjálvandi eisini vera fyri tveimum róðrartiltøkum um árið á Havnarvág. Vóni, at vit eisini næsta ár eisini skipa fyri ódnartøkum á Havnarvág í góðum samstarvi við Mest og Havnarskrivstovuna. (Vagnur) 6-mannaførini Gongurólvur nærmast, síðani Hvessingur og Hósvíkingur. (Mynd Vagnur) Hvessingur sýnist at vera heilt væl fyri. (Mynd Vagnur)]]> http://www. hvannrok. fo/2017/04/26/vael-fyriskipad-kold-odnartok-flaggdagin-a-vestaruvag/feed/0Úr myndasavninum–Hetlendingurin Moffat Anderson og Dahl Michelsen beiggjarnirhttp://www. hvannrok. fo/2017/04/24/ur-myndasavninum-hetlendingurin-moffat-anderson- og -dahl-michelsen-beiggjarnir/http://www. hvannrok. fo/2017/04/24/ur-myndasavninum-hetlendingurin-moffat-anderson- og -dahl-michelsen-beiggjarnir/#respondMon, 24 Apr 2017 10: 06: 36 + 0000 http://www. hvannrok. fo/? p = 20641Uttast til vinstru Helge Michelsen við beiggjanum Vagn Erik í fanginum, síðani Moffat Anderson og Aage Michelsen. (Myndin tikin 1933/34) Úr myndasavninum hjá Gunhild systkinabarn pápa mín fann eg omanfyri áhugaverdu mynd. Á myndini frá vinstru sæst pápi mín Helge Michelsen við beiggjanum Vagn Erik í fanginum. Og hjálpina fekk eg. Hetlendska landsliðið avmyndað á Gilbertson park í Lerwich. Moffat Anderson stendur aftast vinstrumegin málverjan. Myndin tikin í 1937. Ein skrivaði, at Moffat Anderson var í Føroyum í 1929 við hetlendskum fótbóltsliði. Myndin ovast er ikki frá 1929, men frá 1933/34. Annar persónur skrivaði, at eg kundi fara inn á“ Shetlands museum and Archives photo library”, og eg so gjørdi, og har kom fram mynd av fótbóltsliði úr Lerwich, sum vísti seg at vera av hetlendska landsliðnum. Eg fái ikki vaksið myndina meira, men Moffat stendur har aftast vinstrumegin málverjan. Tað vil siga, at Moffat hevur spælt við hetlendskum liði og eisini spælt á hetlendska landsliðnum. Pápi mín, sum eitt skifti stóð í málinum hjá HB, segði, at tá hetlendingar komu til Føroya at spæla fótbólt, vóru teir“ innkvarteraðir privat”, sum tað æt tá. Og eg minnist, onkur teirra segði, at fótbóltsspælari úr Hetlandi búði hjá Aage, tá hann var í Føroyum. Uttan iva var hetta Moffat Anderson. Myndin omanfyri er av hetlendska landsliðnum tikin á Gilbertson Part í Lerwich í 1937. Eg kundi kanska kannað, nær hetlendsk lið ella hetlendska landsliðið vóru í Føroyum í 1930-árunum, men tað kann onkur lesari kanska siga okkum. (Vagnur)]]> http://www. hvannrok. fo/2017/04/24/ur-myndasavninum-hetlendingurin-moffat-anderson- og -dahl-michelsen-beiggjarnir/feed/0Úr myndasavninum–Teir slóðaðu fyri hondbóltinum í Kollafirðihttp://www. hvannrok. fo/2017/04/22/ur-myndasavninum-teir-slodadu-fyri-hondboltinum-i-kollafirdi-e/http://www. hvannrok. fo/2017/04/22/ur-myndasavninum-teir-slodadu-fyri-hondboltinum-i-kollafirdi-e/#respondSat, 22 Apr 2017 06: 51: 24 + 0000 http://www. hvannrok. fo/? p = 1317KÍF vinnur meðaldeildina í 1971. KÍF hevur eitt av bestu mansliðum í landinum, og sambandi við góðu úrslitini seinnu árini, er gott høvi at finna fram júst myndina frá 1971, tá ið menninir hjá KÍF vunnu meðaldeildina hjá monnum, sum tá var besta liðið hjá felagnum. Nú hevur KÍF snotuliga høll og hevur allar møguleikar at menna hondbóltin, men so var ikki í 1971. Hondbóltur hevur djúpar røtur í Kollafirði. Í 1971 var føroyskur hondbóltur við vegamót, tí hallirnar í Klaksvík og í Havn vóru komnar, og hondbóltsspælið fór næstu árini frá at vera uttanduraspæl til innanduraspæl. Hondbóltur hevur djúpar røtur í Kollafirði, og fólk hava slóðað fyri at halda lív í hondbóltinum. Men umstøðurnar við ongari høll gjørdust ikki góðar hjá KÍF. Seinni komu kollfirðingar at venja á Skála og í Vestmanna, men umstøðurnar vóru slett ikki nøktandi. Men so upprann dagurin, tá ið KÍF fekk nýggjar venjingarumstøður og kundi bjóða hinum feløgunum av. Longu nú síggja vit fruktirnar av frálíka arbeiðinum í Kollafirði. KÍF hevur spælt steypafinalur og hevur spælt um FM-heitið seinnu árini. . Vit skulu ikki gloyma, at tað vóru millum annað menninir á myndini, sum slóðaðu fyri hondbóltsspælinum í Kollafirði. Til stuttleika kann eg nevna, at kollfirðingar høvdu eina ferð hondbóltsvøll, har tú kundi detta um síðulinjuna. Óivað einasti vøllur av sínum slagi í heiminum. Vøllurin var á sandinum á Oyrareingjum, men trupulleikin var, at tá ið fløddi, kom sjógvur inn á vøllin. Og tá ið fjaraði, mátti syrgjast fyri, at sjógvurin ikki tók við sær part av vøllinum. Tí var tjúkkur trossið spentur um allan vøllin til tess at halda sandinum. Vit hava mangan stuttleika okkum um grúsvøllin i Kollafirði, tá ið spælarar máttu ansa sær, so vit ikki duttu um síðulinjuna. Seinni varð spælt á asfaltvøllinum í skúlagarðinum. (Vagnur) Ótrúliga gott, at kollfirðingar fingu høllina, sum bleiv reist í 2004. (Mynd Vagnur)]]> http://www. hvannrok. fo/2017/04/22/ur-myndasavninum-teir-slodadu-fyri-hondboltinum-i-kollafirdi-e/feed/0Kyndilskvinnur stevna beint ímóti meistaraheitinumhttp://www. hvannrok. fo/2017/04/20/kyndilskvinnur-stevna-beint-imoti-meistaraheitinum/http://www. hvannrok. fo/2017/04/20/kyndilskvinnur-stevna-beint-imoti-meistaraheitinum/#respondThu, 20 Apr 2017 08: 27: 23 + 0000 http://www. hvannrok. fo/? p = 20613Anna Brimnes er“ lykilin”, um Kyndil skal vinna meistaraheitið vikuskiftið komandi. Hon hevur ongantíð verið betri enn júst nú. Haldi eisini, at Kyndilsliðið mikukvøldið var betri fyri taktiskt, so alt talar fyri, at kyndilskvinnur vikuskiftið komandi vinna sjeynda meistaraheitið í søgu felagsins. Kyndilskvinnur sýntust at hava meira yvirskot frá byrjan, men tó skal sigast, at neistakvinnur megnaðu at koma afturíaftur og komu eisini framum 9-8. Tá var málturkur í kyndilsleguni lítið korter, men góða løtan hjá neistakvinnum skuldi gerast stokkut. Dysturin var avgjørdur fyrst í seinna hálvleiki, tá kyndilskvinnur settu seg á dystin, har stríðsandin hjá neistakvinnum dalaði, har tú eisini sást, at tær trúðu ikki uppá, at tær fóru at vinna dystin. Dómaraseðilin sigur eisini alt, hví Kyndilskvinnur vinna dystin. Neistin hevur mest sum altíð hildið Turið Arge og Annu Brimnes niðri á fáum málum, men hetta eydnaðist ikki í steypafinaluni og heldur ikki mikukvøldið. Her haldi eg, at verjutaktikkurin hjá neistakvinnum fer niður ímóti nulpunktinum. Ætlaði eg ikki at nevna nakað um dømingina, tí talan er um frægastu dómarar í landinum. Eg fylgi væl við donskum kvinnuhondbólti, og teir føroysku stroymaðu kvinnudystirnar, sum eg havi sæð í hesum kappingarárinum, er serliga ein høvuðsmunur á donskum og føroyskum dómarum. Føroyskir dómarar síggja í fleiri førum millum fingrarnar grovar eftirtaklingar. (Vagnur) Kyndil–Neistin 26-22 (12-10) Dómarar: Gert Hansen og Arnar Dam]]> http://www. hvannrok. fo/2017/04/20/kyndilskvinnur-stevna-beint-imoti-meistaraheitinum/feed/0Úr myndasavninum–Eftir 22 ára FM turk vunnu fegnir neistamenn FM-heitið í 2000 http://www. hvannrok. fo/2017/04/19/ur-myndasavninum-eftir-22-ara-fm-turk-vunnu-fegnir-neistamenn-fm-heitid-i-2000/http://www. hvannrok. fo/2017/04/19/ur-myndasavninum-eftir-22-ara-fm-turk-vunnu-fegnir-neistamenn-fm-heitid-i-2000/#respondWed, 19 Apr 2017 09: 05: 32 + 0000 http://www. hvannrok. fo/? p = 1137Neistahópurin 24. septembur 1999. (Mynd Vagnur) Neistamenn hava vunnið FM-heitið átta ferðir, síðan landskappingin sá dagsins ljós í 1943. Kyndil hevur vunnið FM-heitið 30 ferðir, VÍF 21, Neistin 7, StíF 5, H71 2 og SÍF 1 ferðir. Gott lag á Heina og Áki eftir loknan dyst. (Mynd Vagnur) Góð manning við Pálli Poulsen sum venjara, og sum ætlaði at vinna FM-heitið. Hetta eydnaðist eisini, og øgiligur rómur á neistamonnum og neistaáskoðarum á vári í 2000, tá ið neistamenn vunnu FM-heitið. Neistamenn hava vunnið FM-heitið í 1949, 1953, 1955, 1978, 2000, 2008, 2010 og 2011. Nógvar stuttligar søgur vóru í sambandi við FM-heitið í 2000. Millum annað er søga, at Heini Hanusarsonur vildi so fegin gerast toppskjútti í deildini, men hann var í harðari kapping við vinstrabakkin á neistaliðnum Áka Olsen. Heini var skjótur at taka bóltin og langaði hann í málið, og nú hevði hann skotið eitt mál meira enn Áki í kappingini. Haldi meg minnast, at eg fekk hetta váttað frá Áka eftir dystin. Neistaliðið var ótrúliga væl mannað í 2000, tí har vóru nógvir góðir skjúttar, og umframt Heina og Áka, vóru eisini Finnur Hansson, Kári Mortensen og Áki Mørk. 22 ár vóru gingin síðani neistamenn seinast vunnu FM-heitið, og einki talaði fyri, at neistamenn fóru at vinna FM-heitið næstu árini. Men so tóku Niels Mortensen og Hjalmar Petersen sær av neistamonnum, og nú bar aftur til. Neistamenn vunnu FM-heitið í 2008, 2010 og 2011, og teir vunnu steypakappingina í 2009, 2010, 2011 og 2012. Hetta má sigast at vera frálík hál hesi árini. (Vagnur) Heini Hanusarson og Áki Olsen vóru bestu málskjúttar í 2000. (Myndir Vagnur) http://www. hvannrok. fo/2017/04/18/ta-minnini-reka-framvid-yviri-vid-strond/#respondTue, 18 Apr 2017 08: 22: 37 + 0000 http://www. hvannrok. fo/? p = 20603Húsini hjá Yviri við Strond vóru bygd í 1926. Myndin tikin í 1955. (Mynd Havnin–fólk og yrki) Fáur gevur sær far um, hví húsini hjá“ radioamatørum” Yviri við Strond er bygd júst har. Virksemið gekk heilt væl í nógv ár, men so broyttust politisku viðurskiftini í Spania, og í 1936 brast á borgarakríggj. Um hetta mundið var Føroya Fiskaexport stovnað, sum førdi til, at fiskavirkið hjá Johannes í Stórustovu mátti steingja. Johannes (1874-1941) var eitt skifti saman við Christian Holm Jacobsen og Zacharias Heinesen í felagnum p/f Nabb, sum hevði fiskapláss uppi á Hálsi. Á myndini, sum er tikin í 1955, síggja vit eisini Bukkvald, har alt órudd og óhumska var tveitt á sjógv. Í bókini Havnin–fólk og yrki stendur at lesa, at fiskaplássið Yvir við Strond er einasta fiskapláss frá farnari tíð, sum er eftir í Havn. (Vagnur) http://www. hvannrok. fo/2017/04/16/richard-long-var-fittur-roligur- og -godur-laerari-sigur-solveig/#respondSun, 16 Apr 2017 09: 44: 41 + 0000 http://www. hvannrok. fo/? p = 205934. millum í 1938: Aftast f. v: Karin Wellejus, Margit Lava Hansen, Guðrun Djurhuus, Lisa Eystberg, Guðlaug Helmsdal og Solveig Lava Hansen. (Myndin er úr myndagoymlsuni hjá Gunhild systkinabarn pápa mín) 23. januar 2014 legði eg út á heimasíðuna grein um tá 90 ára gomlu neista- og handilskvinnuna Solveig Dam, sum er dóttir Jóan Jakku og Poulinu Joensen, sum høvdu skóbúð í Vágsbotni. Jóan Jakku var av Viðareiði, og Poulina var úr Havn. Blíða og fyrikomandi eldri konan, sum fyllir 94 ár í næsta mánað, var sum altíð í góðum lag og var longu tilreiðar at siga mær øll nøvnini á myndini, tí hon eigur sjálv eintak av myndini. Myndina av Solveig tók eg í januar mánað 2014. Áðrenn vit komu til myndina, spurdi eg Solveig, hvussu heilsan var, og smílandi svaraði hon. Systir pápa mín Minna og Solveig vóru ungdómsvinkonur. Minna uppvakstin í Tórsgøtu, og Solveig í Tróndargøtu. Minna fekk tuberklar sum tjúgu ára gomul og eftir langa sjúkralegu doyði hon 28 ára gomul. Minna hevði góða rødd og dugdi væl at syngja, sigur Solveig. Vit fara úr gongini og inn í rúmið, har serligt tól stendur á borði, sum kann vaksa um myndir og tekst. Solveig leggur myndina á tólið, og so at at seta vit nøvn á skúlafelagarnar hjá Solveig. Fýra fegnar vinkonur í havnargøtum. Frá vinstru Jenny Fossá gift Eivindi Fossá, Lisa Eystberg gift Steingrími Mikkelsen, Minna Dahl Michelsen doyði 28 ára gomul og Solveig Dam gift Jóan Peturi Dam úr Húsavík. (Myndin er úr myndagomsluni hjá Gunhild systkinabarn pápa mín) Nøkur góð orð fullu eisini um læraran Richard Long. bert 28 ára gomul. Pápi okkara tosaði mangan um systrina og um tíðina, tá hon lá á bróstsjúkrahúsinum í Hoydølum í styttri og longri tíðarskeið, tí hon var jú sjúk í eini átta ár, áðrenn hon mátti lúta fyri sjúkuni. Nógvar næmingar á myndini bæði kendi og minnist eg. Góð floksmynd frá 1938. (Vagnur)